**Toamnă tandră**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbrățișam o frunză în cădere

Când te-am zărit venind -

De pe o alta stradă, un ochi de ocean

Sau poate un unghi de lumină...

Închipuit sau nu, erai așa cum

Te știam dintotdeauna- tu însuți-

Ca un curcubeu în prelungirea

Cerului meu...

M-am îndreptat spre tine

Iar aerul dintre noi

Se împrăștiase în vise mii,

Molatice, tremurânde,

Ca niște stele umede în

Văzduhul de lacrimi și noapte...

Și ne vorbeam, răvășindu-ne

Unul altuia respirația

În cheia unui sărut ascuns,

Iar toamna plutea printre noi,

În delirul ei absurd,

Căutându-mi îmbrățișarea

În frunzele căzânde...